**Схеми за обвързана подкрепа в Република България в сектор животновъдство за 2019-2020 г.**

С влизането в сила на Регламент (ЕС) 2017/2393 – (Omnibus) на Европейския парламент и на Съвета от 13 декември 2017 година, с цел да се повиши гъвкавостта по отношение на обвързано с производството подпомагане беше предоставена възможност на държавите-членки ежегодно до 1 август да преразглеждат условията за предоставяне на подпомагане по схеми за обвързана с производството подкрепа.

За гарантиране на успешно прилагане на схемите за обвързана подкрепа до 2020 г., беше изготвен анализ на резултатите от прилагането на схемите за обвързано с производството подпомагане в сектор „Животновъдство“, на база на данните от прилагането на схемите през 2017 г. и заявените за подпомагане животни по схемите през 2018 г. Резултатите от анализа бяха представени пред животновъдния бранш. При проведените срещи с ръководството на МЗХГ и представители на асоциациите в сектора, бяха преразгледани и поставени за обсъждане условията по прилаганите до момента схемите за подпомагане. По време на обсъжданията и след това постъпиха редица предложения и становища от страна на браншовите и развъдните организации за изменения на условията за получаване на подпомагане в съществуващите схеми.

Министерството на земеделието, храните и горите и животновъдният бранш се обединиха в прилагането на общ подход за недопускане на дискриминация между бенефициентите в различните схеми за подпомагане, както и между земеделските стопани в една и съща схема. След като се взеха предвид резултатите от направения анализ, постъпилите предложения и становища от представителите на животновъдния бранш, при спазване на принципа на последователност на политиката за подпомагане в сектора и в съответствие с приложимото европейско и национално законодателство при прилагане на директни плащания са приложени следните изменения, приложими за Кампания 2019-2020г.:

* въвеждане на равни условия за подпомагане по всички схеми, чрез доказване на реализация на пазара на (мляко и животни), от всички видове и породи, в това число и от застрашените от изчезване и автохтонните породи животни, които до момента са освободени от доказване на реализация на мляко или приплоди;
* въвеждане на еднакъв размер на подпомагането за всички заявени животни по схемите за селекционен контрол и схемата за биволи. Подпомагане за всички заявени животни по схемите за говеда – млечни и месодайни, овце-майки и кози майки, които не са под селекционен контрол;
* за осигуряване на необходимото ниво на подпомагане, с цел гарантиране на устойчивост на стопанствата е направена актуализация на бюджетите на четири схеми, в рамките на определения бюджет за сектор „Животновъдство“.

Схеми за обвързано с производството подпомагане в сектор „Животновъдство“, приложими за Кампания 2019-2020

**Схема 1** за обвързано подпомагане за млечни крави

* Подпомагане се отпуска на земеделски стопани, отглеждащи 10 (включително) и повече млечни крави, които са с предназначение за производство на мляко.
* Периодът на задържане на заявените за подпомагане животни е най-малко 80 дни от деня, следващ последния ден за подаване на заявленията за подпомагане.
* Заявените животни трябва да са идентифицирани и регистрирани съгласно изискванията на Регламент (ЕО) №1760/2000 – това означава животните да са идентифицирани с 2 ушни марки; да са регистрирани в Интегрираната информационна система на Българската агенция по безопасност на храните; да имат паспорт и да са вписани в регистъра на животните в животновъдния обект.
* Животно, заявено по Схемата за обвързано подпомагане за месодайни крави и юници не може да получи подпомагане по Схемата за обвързано подпомагане за млечни крави.
* Млечните крави под селекционен контрол могат да получат подпомагане само по една от следните схемите - Схема за обвързано подпомагане за млечни крави или Схема за обвързано подпомагане за млечни крави под селекционен контрол.
* Земеделският стопанин следва да е реализирал на пазара количества мляко и/или млечни продукти в еквивалент мляко, съответстващи на поне 1 500 кг мляко за допустимо животно за животните в планински райони и поне 2 000 кг мляко за допустимо животно за животните извън планински район.

Бюджет: **28 714 000 лв.**

**Схема 2** за обвързано подпомагане за месодайни крави и юници

* Подпомагане се отпуска на земеделски стопани, отглеждащи 5 (включително) и повече месодайни крави, които са с предназначение за производство на месо и/или юници.
* Периодът на задържане на заявените за подпомагане животни е най-малко 80 дни от деня, следващ последния ден за подаване на заявленията за подпомагане.
* Заявените животни трябва да са идентифицирани и регистрирани съгласно изискванията на Регламент (ЕО) №1760/2000 – това означава животните да са идентифицирани с 2 ушни марки; да са регистрирани в Интегрираната информационна система на Българската агенция по безопасност на храните; да имат паспорт и да са вписани в регистъра на животните в животновъдния обект.
* Животно, заявено по Схемата за обвързано подпомагане за млечни крави не може да получи подпомагане по Схемата за обвързано подпомагане за месодайни крави и/или юници.
* Месодайните крави под селекционен контрол могат да получат подпомагане само по една от следните схеми - Схема за обвързано подпомагане за месодайни крави и/или юници или Схема за обвързано подпомагане за месодайни крави под селекционен контрол.
* Земеделският стопанин следва да докаже реализирани на пазара животни, съответстващи на поне 0.2 животни на допустимо за подпомагане по схемата животно.

Бюджет: **19 229 183 лв.**

**Схема 3** за обвързано подпомагане месодайни крави под селекционен контрол

* Подпомагане се отпуска на земеделски стопани, отглеждащи 20 (включително) и повече месодайни крави (с предназначение за производство на месо) под селекционен контрол от една порода.
* Периодът на задържане на заявените за подпомагане животни е най-малко 80 дни от деня, следващ последния ден за подаване на заявленията за подпомагане.
* Подпомагат се месодайните крави под селекционен контрол, вписани в Главния раздел на родословната книга.
* Заявените животни трябва да са идентифицирани и регистрирани съгласно изискванията на Регламент (ЕО) №1760/2000 – това означава животните да са идентифицирани с 2 ушни марки; да са регистрирани в Интегрираната информационна система на Българската агенция по безопасност на храните; да имат паспорт и да са вписани в регистъра на животните в животновъдния обект.
* Месодайните крави под селекционен контрол могат да получат подпомагане само по една от следните схеми - Схема за обвързано подпомагане за месодайни крави и/или юници или Схема за обвързано подпомагане за месодайни крави под селекционен контрол.
* Земеделският стопанин следва да докаже реализирани на пазара животни, съответстващи на поне 0.25 животни на допустимо за подпомагане по схемата животно.

Бюджет: **4 630 000 лв.**

**Схема 4** за обвързано подпомагане за овце-майки и кози-майки в планински райони (10-49 животни)

* Подпомагане се отпуска на земеделски стопани, отглеждащи от 10 (включително) до 49 (включително) овце-майки и/или кози-майки, чиито стопанства са разположени в планински райони.
* Периодът на задържане на заявените за подпомагане животни е най-малко 80 дни от деня, следващ последния ден за подаване на заявленията за подпомагане.
* Овцете-майки и/или козите-майки трябва да са идентифицирани и регистрирани съгласно изискванията на Регламент (ЕО) № 21/2004. Това означава, че овцете-майки и/или козите-майки трябва да са идентифицирани с две идентични индивидуални ушни марки. Животните, родени след 31.12.2009 г. се идентифицират с ушни марки, както следва: обикновена ушна марка на едното ухо и с електронна ушна марка на другото ухо, с еднакъв идентификационен номер. Животните трябва да са регистрирани в Интегрираната информационна система на Българската агенция по безопасност на храните и да са вписани в регистъра на животните в животновъдния обект.

Бюджет: **3 284 950 лв.**

**Схема 5** за обвързано подпомагане за овце-майки и кози-майки под селекционен контрол

* Подпомагане се отпуска на земеделски стопани, отглеждащи от 50 (включително) и повече овце-майки под селекционен контрол от една порода и/или 20 (включително) и повече кози-майки под селекционен контрол от една порода.
* Периодът на задържане на заявените за подпомагане животни е най-малко 80 дни от деня, следващ последния ден за подаване на заявленията за подпомагане.
* Подпомагат се овце-майки и кози-майки под селекционен контрол с доказан произход.
* Овцете-майки и/или козите-майки трябва да са идентифицирани и регистрирани съгласно изискванията на Регламент (ЕО) № 21/2004. Това означава, че овцете-майки и/или козите-майки трябва да са идентифицирани с две идентични индивидуални ушни марки. Животните, родени след 31.12.2009 г. се идентифицират с ушни марки, както следва: обикновена ушна марка на едното ухо и с електронна ушна марка на другото ухо, с еднакъв идентификационен номер. Животните трябва да са регистрирани в Интегрираната информационна система на Българската агенция по безопасност на храните и да са вписани в регистъра на животните в животновъдния обект.
* Земеделските стопани следва да докажат реализация на пазара:

 - за млечни породи овце и кози под селекционен контрол – количества мляко и/или млечни продукти в еквивалент мляко, съответстващи най-малко на 70 кг на допустимо за подпомагане животно; когато реализацията е по-малка от 70 кг се доказва най-малко 35 кг мляко и/или млечни продукти в еквивалент мляко и реализирани на пазара 0.2 животни на допустимо за подпомагане животно;

- за месодайни породи овце и кози под селекционен контрол – реализация на пазара на най-малко на 0.5 животни на допустимо за подпомагане животно;

- за автохтонни породи овце и кози под селекционен контрол – реализация на пазара на най-малко на 0.2 животни на допустимо за подпомагане животно или 35 кг мляко и/или млечни продукти в еквивалент мляко.

* Животно, което е заявено за подпомагане и получава подпомагане по Схемата за преходна национална помощ за овце-майки и кози-майки не е допустимо по схемата за обвързано подпомагане за овце-майки и кози-майки под селекционен контрол.
* Животно, което е заявено за подпомагане и получава подпомагане по Схемата за овце-майки и кози-майки в планински райони (10-49 животни) не е допустимо по схемата за обвързано подпомагане за овце-майки и кози-майки под селекционен контрол.

Бюджет: **24 004 232 лв.**

**Схема 6**  за обвързано подпомагане за биволи

* Подпомагане се отпуска на земеделски стопани, отглеждащи 10 (включително) и повече женски биволи на възраст 18 месеца и повече.
* Периодът на задържане на заявените за подпомагане животни е най-малко 80 дни от деня, следващ последния ден за подаване на заявленията за подпомагане.
* Земеделският стопанин следва да е реализирал на пазара количества мляко и/или млечни продукти в еквивалент мляко, съответстващи на поне 400 кг. за допустимо по схемата животно.
* Биволите трябва да са идентифицирани и регистрирани съгласно изискванията на Регламент (ЕО) № 1760/2000. Това означава, че заявените животни трябва да са идентифицирани с 2 ушни марки; да са регистрирани в Интегрираната информационна система на Българската агенция по безопасност на храните; да имат паспорт и да са вписани в регистъра на животните в животновъдния обект.

Бюджет: **4 424 442 лв.**

**Схема 11** за обвързано подпомагане за млечни крави под селекционен контрол

* Подпомагане се отпуска на земеделски стопани, отглеждащи 20 (включително) и повече млечни крави (с предназначение за производство на мляко) под селекционен контрол от една порода.
* Периодът на задържане на заявените за подпомагане животни е най-малко 80 дни от деня, следващ последния ден за подаване на заявленията за подпомагане.
* Млечните крави под селекционен контрол следва да са вписани в Главния раздел на родословната книга.
* Земеделският стопанин следва да е реализирал на пазара количества мляко и/или млечни продукти в еквивалент мляко, съответстващи на поне 4 000 кг мляко на допустимо за подпомагане животно. При застрашените от изчезване породи и породите с комбинирано използване, с направление на животните мляко, земеделските стопани следва да докажат реализация на пазара на поне 1 500 кг мляко и/или млечни продукти в еквивалент мляко на допустимо за подпомагане животно.
* Заявените животни трябва да са идентифицирани и регистрирани съгласно изискванията на Регламент (ЕО) №1760/2000 – това означава животните да са идентифицирани с 2 ушни марки; да са регистрирани в Интегрираната информационна система на Българската агенция по безопасност на храните; да имат паспорт и да са вписани в регистъра на животните в животновъдния обект.
* Млечните крави под селекционен контрол могат да получат подпомагане само по една от следните схеми - Схема за обвързано подпомагане за млечни крави или Схема за обвързано подпомагане за млечни крави под селекционен контрол.

Бюджет: **36 807 035 лв.**

**Схема 12** за обвързано подпомагане за млечни крави в планински райони (5-9 животни)

* Подпомагане се отпуска на земеделски стопани, отглеждащи от 5 (включително) до 9 (включително) млечни крави (с предназначение за производство на мляко), чиито стопанства са разположени в рамките на планински район.
* Периодът на задържане на заявените за подпомагане животни е най-малко 80 дни от деня, следващ последния ден за подаване на заявленията за подпомагане.
* Заявените животни трябва да са идентифицирани и регистрирани съгласно изискванията на Регламент (ЕО) №1760/2000 – това означава животните да са идентифицирани с 2 ушни марки; да са регистрирани в Интегрираната информационна система на Българската агенция по безопасност на храните; да имат паспорт и да са вписани в регистъра на животните в животновъдния обект.

Бюджет: **720 000 лв.**